CELEX: 62021TN0806
Language: ro
Date: 2021-12-27 00:00:00
Title: Cauza T-806/21: Acțiune introdusă la 27 decembrie 2021 – NT/EMA

14.2.2022   
            
            
               RO
            
            
               Jurnalul Oficial al Uniunii Europene
            
            
               C 73/66
            
         
      Acțiune introdusă la 27 decembrie 2021 – NT/EMA
      (Cauza T-806/21)
      (2022/C 73/83)
      Limba de procedură: franceza
      
         Părțile
      
      
         Reclamantă: NT (reprezentantă: N. de Montigny, avocată)
      
         Pârâtă: Agenția Europeană pentru Medicamente
      
         Concluziile
      
      Reclamanta solicită Tribunalului:
      
                  —
               
               
                  anularea deciziei din 15 martie 2021;
               
            
                  —
               
               
                  anularea deciziei din 30 septembrie 2021 în măsura în care este necesar;
               
            
                  —
               
               
                  obligarea pârâtei la plata unei despăgubiri de 2 500,00 de euro pentru prejudiciul moral suferit de reclamant,
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv, întemeiat pe o motivare în drept insuficientă a deciziei. Reclamanta invocă în această privinţă lipsa unei examinări concrete și detaliate a situației și a contradicțiilor între elementele constatărilor transmise. Aceasta invocă în plus o încălcare a noțiunii de „boală profesională” și o eroare vădită de apreciere.
               
            
                  2.
               
               
                  Al doilea motiv, întemeiat pe lipsa de informaţii sau pe existenţa unor informaţii eronate transmise de medicul consultant al agenției către medicul desemnat de reclamantă și către medicul terț în ceea ce priveşte calificarea drept boală profesională în sensul Statutului funcționarilor.
               
            
                  3.
               
               
                  Al treilea motiv, întemeiat pe o neregulă procedurală și pe caracterul prematur al constatărilor comisiei de invaliditate prin aceea că ele ar trebui să țină cont de situația de stres indusă de muncă și că faptele care stau la baza ei fac în prezent obiectul unei anchete administrative.
               
            
                  4.
               
               
                  Al patrulea motiv, întemeiat pe încălcarea dreptului reclamantei de a fi ascultată de Autoritatea împuternicită să încheie contracte înainte de adoptarea deciziei și pe încălcarea obligaţiei de solicitudine, de asistenţă și de bună administrare.
               
            
                  5.
               
               
                  Al cincilea motiv, întemeiat pe neglijența în serviciu săvârșită de administrație în cadrul prelucrării cererii reclamantei care i-a produs un prejudiciu evaluat ex aequo et bono la 2 500,00 de euro.